**องค์ประกอบของงบดำเนินการ**

**เอกสารแนบ กนผ 1-1**

**(ปรับปรุงวันที่ 2 มี.ค. 2560)**

งบดำเนินการของโครงการประกอบด้วย

**1. ค่าใช้จ่ายบุคลากร** ประกอบด้วย เงินเดือน ค่าจ้างประจำ และค่าจ้างชั่วคราว

**2. ค่าบริหารโครงการ** ประกอบด้วย

**2.1 ค่าตอบแทน** ประกอบด้วย ค่าใช้จ่ายตามสิทธิ เงินตอบแทน ค่าล่วงเวลา เงินตอบแทนวันลาพักผ่อน เงินตอบแทนความชอบเกษียณอายุ เงินค่าชดเชยตามกฎหมาย (ชดเชยลูกจ้าง) และเงินสมทบกองทุนฯ และบำเหน็จ

**2.2 ค่าใช้สอย** ประกอบด้วย ค่าซ่อมแซมครุภัณฑ์ สิ่งก่อสร้างและยานพาหนะ จ้างเหมาบริการ ค่าเช่าทรัพย์สินและที่ทำการ ค่าภาษี ค่าใช้จ่ายในการเดินทางในประเทศ ค่าใช้จ่ายในการเดินทางต่างประเทศ ค่าใช้จ่ายในการอบรม ค่าจ้างที่ปรึกษา ค่าสมทบสอบบัญชี ค่าธรรมเนียมธนาคารและธนาณัติ ค่าโฆษณาและเผยแพร่ เงินตอบแทนพิเศษรถประจำตำแหน่งฯ ค่าใช้สอบอื่น ๆ ค่าเบี้ยประกันรถยนต์

**2.3 ค่าวัสดุ** ประกอบด้วย ค่าวัสดุสำนักงาน ค่าวัสดุต่าง ๆ ค่าวัสดุเชื้อเพลิงและหล่อลื่น

**2.4 ค่าสาธารณูปโภค** ประกอบด้วย ค่าไฟฟ้า ค่าประปา ค่าบริการโทรศัพท์ ค่าบริการไปรษณีย์

**3. ค่าใช้จ่ายลงทุน** ประกอบด้วย

**3.1 ค่าครุภัณฑ์** หมายถึง รายจ่ายเพื่อให้ได้มาซึ่งสิ่งของที่มีลักษณะโดยสภาพคงทนถาวร หรือตามปกติมีอายุการใช้งานยืนนาน ไม่สิ้นเปลือง หมดไป หรือเปลี่ยนสภาพไปในระยะเวลาอันสั้น รวมถึงรายจ่ายดังต่อไปนี้

3.1.1 รายจ่ายเพื่อประกอบ ดัดแปลง ต่อเติม หรือปรับปรุงครุภัณฑ์

3.1.2 รายจ่ายเพื่อจัดหาโปรแกรมคอมพิวเตอร์ที่มีราคาต่อหน่วย หรือต่อชุดเกินกว่า 20,000 บาท

3.1.3 รายจ่ายเพื่อซ่อมแซมบำรุงรักษาโครงสร้างของครุภัณฑ์ขนาดใหญ่ เช่น เครื่องบิน เครื่งอจักรกลยานพาหนะ เป็นต้น ซึ่งไม่รวมถึงค่าซ่อมบำรุงปกติหรือค่าซ่อมกลาง

3.1.4 รายจ่ายเพื่อจ้างที่ปรึกษาในการจัดหาหรือปรับปรุงครุภัณฑ์

3.1.5 รายจ่ายที่ต้องชำระพร้อมกับค่าครุภัณฑ์ เช่น ค่าขนส่ง ค่าภาษี ค่าประกันภัย ค่าติดตั้ง เป็นต้น

**3.2 ค่าที่ดินและสิ่งก่อสร้าง** หมายถึง รายจ่ายเพื่อให้ได้มาซึ่งที่ดิน และหรือสิ่งก่อสร้าง รวมถึงสิ่งต่าง ๆ ที่ติดตรึงกับที่ดินและสิ่งก่อสร้าง ดังต่อไปนี้

3.2.1 รายจ่ายเพื่อจัดหาที่ดิน สิ่งก่อสร้าง

3.2.2 รายจ่ายเพื่อปรับปรุงที่ดิน รวมถึงรายจ่ายเพื่อดัดแปลง ต่อเติมหรือปรับปรุงสิ่งก่อสร้าง ซึ่งทำให้ที่ดิน สิ่งก่อสร้างมีมูลค่าเพิ่มขึ้น

3.2.3 รายจ่ายเพื่อติดตั้งระบบไฟฟ้าหรือระบบประปา รวมถึงอุปกรณ์ต่าง ๆ ซึ่งเป็นการติดตั้งครั้งแรกในอาคาร ทั้งที่เป็นการดำเนินการพร้อมกันหรือภายหลังการก่อสร้างอาคาร รวมถึงการติดตั้งครั้งแรกในสถานที่ราชการ

3.2.4 รายจ่ายเพื่อจ้างออกแบบ จ้างควบคุมงานที่จ่ายให้แก่เอกชนหรือนิติบุคคล

3.2.5 รายจ่ายเพื่อจ้างที่ปรึกษาในการจัดหาหรือปรับปรุงที่ดินและสิ่งก่อสร้าง

3.2.6 รายจ่ายเกี่ยวเนื่องกับที่ดินและหรือสิ่งก่อสร้าง เช่น ค่าเวนคืนที่ดิน ค่าชดเชยกรรมสิทธิ์ที่ดิน ค่าชดเชยผลอาสิน เป็นต้น